Document ID: 32012D0337

РЕШЕНИЕ ЗА ИЗПЪЛНЕНИЕ НА КОМИСИЯТА
от 22 юни 2012 година
за предоставяне на дерогация от Регламент (ЕС) № 1337/2011 на Европейския парламент и на Съвета относно европейската статистика за трайните насаждения по отношение на Федерална република Германия и Френската република
(нотифицирано под номер C(2012) 4132)
(само текстовете на немски и френски език са автентични)
(2012/337/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕС) № 1337/2011 на Европейския парламент и на Съвета от 13 декември 2011 г. относно европейската статистика за трайните насаждения и за отмяна на Регламент (ЕИО) № 357/79 и Директива 2001/109/ЕО (1), и по-специално член 10, параграф 1 от него,
като взе предвид исканията, отправени от Федерална република Германия и Френската република,
като има предвид, че:
(1)
В съответствие с член 10 от Регламент (ЕС) № 1337/2011, когато прилагането на посочения регламент по отношение на националната статистическа система на дадена държава членка изисква съществени адаптации и вероятно би предизвикало значителни проблеми от практическо естество по отношение на трайните насаждения, посочени в член 1, параграф 1, букви а)-л), Комисията може да предостави дерогация на държавата членка.
(2)
Федерална република Германия и Френската република поискаха дерогации от прилагането на Регламент (ЕС) № 1337/2011 в съответствие с член 10, параграф 2 от него.
(3)
Информацията, предоставена от Федерална република Германия и Френската република, оправдава предоставянето на тези дерогации.
(4)
Мерките, предвидени в настоящото решение, са в съответствие със становището на Постоянния комитет за земеделска статистика,
ПРИЕ НАСТОЯЩОТО РЕШЕНИЕ:
Член 1
1. На Федерална република Германия се предоставя дерогация от задължението ѝ за предоставяне на статистически данни за трайните насаждения, посочени в член 1, параграф 1, букви а)-л) от Регламент (ЕС) № 1337/2011, със срок до 31 декември 2012 г.
2. Дерогацията се предоставя за отчетната 2012 г.
Член 2
1. На Френската република се предоставя дерогация от задължението ѝ за предоставяне на статистически данни за маслиновите дръвчета, със срок до 31 декември 2012 г.
2. Дерогацията се предоставя за отчетната 2012 г.
Член 3
Адресати на настоящото решение са Федерална република Германия и Френската република.
Съставено в Брюксел на 22 юни 2012 година.

Labels: 17
19
6
18
15